Case ID: 1130751
Sentence 42: Apellyatorun, ipoteka müqaviləsi bağlanarkən mənzildə qeydiyyatda olan digər şəxslərin razılığının alınmaması barədə bildirdikləri ilə əlaqədar isə kollegiya qeyd edir ki, Mülki Məcəllənin 271.1-ci maddəsinə əsasən əşyanı girov qoyan (ipoteka qoyan) yalnız onun mülkiyyətçisi ola bilər və girov (ipoteka) müqavilələrinin bağlanması zamanı mülkiyyətçi olmayan şəxslərin razılıqlarının alınmaması girov (ipoteka) müqavilələrinin etibarsız hesab edilməsi üçün əsas deyildir.Belə mövqe “Azərbaycan Respublikası Mülki Məcəlləsinin 271.1-ci maddəsinin həmin Məcəllənin 158.2 və 158.4-cü maddələri baxımından şərh edilməsinə dair” Azərbaycan Respublikası Konstitusiya Məhkəməsinin xx xxxxxx 2015-ci il tarixli qərarında da öz əksini tapmış, girov (ipoteka) müqaviləsinin bağlanması zamanı mülkiyyətçi ilə birlikdə yaşayan yetkinlik yaşına çatmış ailə üzvlərinin və digər şəxslərin razılıqlarının alınmamasının müqavilənin etibarsız hesab edilməsi üçün əsas olmadığı vurğulanmışdır.